САЛАМАНДЪР (1981)
В главните роли ФРАНКО НЕРО
АНТЪНИ КУИН
МАРТИН БОЛСЪМ
СИБИЛ ДЕНИНГ
КРИСТОФЪР ЛИЙ
КЛИЙВЪН ЛИТЪЛ
ПОЛ СМИТ
ДЖОН СТИЙНЪР
КЛАУДИА КАРДИНАЛЕ
и ИЛАЙ УОЛАК в ролята на генерал Лепорело
Оператор МАРЧЕЛО ГАТИ
Музика ДЖЕРИ ГОЛДСМИТ
Сценарий РОБЪРТ КАЦ
Адаптация РОД СЕРЛИНГ
По романа на МОРИС УЕСТ
Продуцент ПОЛ МАСЛАНСКИ
Режисьор ПЕТЕР ЗИНЕР
Тъжен ден за Италия.
Генерал Панталеоне, началник на генералния щаб на армията
почина тази нощ от естествена смърт.
Генералът беше горещ поддръжник на силовите методи.
Но днес ще говорим за него като за велик демократ,
отишъл си от този свят в съня си.
И минимален слух за самоубийство, а камо ли убийство, би довел до хаос.
А хаосът, в типичен италиански стил, води до кръвопролитие.
В класическите традиции на древния Рим,
генералът пада от ръката на заговорниците.
Кои са те?
Генерал Лепорело, поддръжник на реда и законността и жена му Елена.
Принц Балдазар, шеф на контраразузнаването и мой шеф.
Полският вицеконсул в Милано, приятел на любовницата на генерала,
Лили Андерс.
Приказно богатият Бруно Мандзини от Болоня.
Един от най-могъщите индустриалци в Италия,
съчетаващ в себе си очарованието на Чезаре Борджия и Николо Макиавели.
Данте Алигиери Матучи, полковник от контраразузнаването.
Това съм аз.
И накрая, нещо по-приятно.
Моят колега и добър приятел капитан Стефанели.
Рисунката е в ориенталски стил. Представлява саламандър.
Легендарно животно, оцеляващо в огън и символ на правосъдието.
Поетично, нали?
Беше прикрепено към папката с документите на убиеца.
Не знам нищо за източника на поезията.
Няма да е трудно да се открие.
Може да е родов герб или нещо подобно.
Познавам някой, който ще ни обясни. - Знаех си, че ще се сетиш.
Да познаваш някой, който знае всичко, вече е напредък.
Историята със саламандъра, да си остане между нас, засега.
Без протоколи и досиета, да не стига дори и до директора.
Разбрах, полковник.
Виждал съм Панталеоне само веднъж, при посещението на Хитлер в Рим.
В този ден, го видях пред парадния вход на Екселсиор, заедно с Гьоринг.
Вървяха хванати под ръка, както ние двамата сега.
Чух доста слухове и то доста неприятни.
Защо точно Мандзини? - Един сервитьор, в Шахматния клуб,
донесъл съобщение за Панталеоне в същата нощ, когато беше убит.
Накарахме го да се разприказва. - И?
Доставил съобщение от Мандзини. Да, от него.
Предполагам, че си научил и друго. - Може на теб да ти се отдаде повече.
Първо: документите са били в сейфа на генерал Панталеоне.
За последния месец Панталеоне изгубил акции
на стойност стотици милиони лири.
Продавайки ценните книжа, генералът много бързал.
А парите?
Сложил ги е сейф. - Не.
Сейфът е изцяло празен. Изчезнали са и документите.
Това е по предоставените данни от Джани Бандинели,
адвокат на Панталеоне, както и на други фашисти.
Но ти не се отчайвай, братко, у мен е пълния доклад на Бандинели.
Сега е твой ред да го накараш да проговори.
Отлично, а кое е второто? - Второто е Саламандъра.
Помислих и за това. Ти беше прав за хералдическото му значение,
това е родов герб в Европа, от времето на Карл Велики.
Един приятел е убеден, че ще може да ни помогне.
Но искам да ти кажа нещо, братко, страхувам се.
В тази страна липсва държавата.
Има партии, синдикати и конфликт на интереси.
Но обикновеният човек на улицата
от нищо не е застрахован.
Вие сте от полицията?
Полковник.
Моля, седнете!
На какво дължа това посещение? - Имам лоши новини за вас.
Генерал Панталеоне е бил убит.
Това да си остане между нас.
За всички останали е починал от естествена смърт.
Разбирам.
Били сте онази вечер с генерала? - Сега ли трябва да говорим за това?
Да.
Вечеряхме в Шахматния клуб.
После той ме придружи до вкъщи, беше около 22 часа.
Не пожела да се качи, каза, че бил уморен.
И останахте цяла нощ сама? - Да.
В ресторанта сервитьорът му предаде, че някой иска да говори с него.
Не знам с кого. После излезе за няколко минути, и нищо не каза.
Като се върна заговорихме...
за сезона на розите. - Може ли?
Моля!
Искате ли?
Кой е Саламандъра? - Кой е Саламандъра?
Уважаеми г-н полковник... - Матучи.
Аз бях само жената на Масимо.
Когато влизаше тук, оставяше служебните си дела зад вратата.
Аз му давах цялата си любов, а той — благосъстоянието си.
Да, професионален подход.
Такива ни бяха отношенията. Искате ли да узнаете още нещо, полковник?
Последен въпрос.
Тук е пълно с микрофони.
Моля, бихте ли дошли тук, на балкона.
Не е възможно, какви микрофони?
Възможно е, защото сте ги поставили вие, г-це Андерс.
Разбрах, защото толкова много настоявахте да седна на дивана.
Станах само веднъж и вие повторихте моя въпрос.
Постъпихте като аматьор, не подхожда на кодовото ви име.
"Сокол", нали така?
Наричай ме Данте, колежке!
Бяхте много ясен.
Тук е хладно. Може ли вече да влезем?
Бих желала да остана жива, колкото е възможно по-дълго.
Пожелавам ти да живееш още сто години.
Какво е това, нова техника?
Г-це Лили Андерс.
Какво друго знаеш за мен? - Всичко, свързано с теб.
Като започнем от кодовото ти име и стигнем до всеки член на екипа ти.
Използвате само имена на птици. Или греша?
Това разпит ли е? - Не ми е до шеги.
Нашият следовател е цяло чудовище.
И той използва псевдоними. Викат му "Хирурга",
макар че никога не е следвал медицина.
Казвам го за твое добро, Лили, смени отбора.
Защо, предлагаш ми защита ли?
Това само Бог го може. Докато си ми нужна, ще те пазя.
Гадно копеле. - Така нищо не постигаш.
Задачата ми беше да предупредя за евентуални замени на членове
на правителството с неофашистки елементи.
И най-вече, навлизане на десните в ръководството на армията.
Сега вече можем да влезем.
Какви са бъдещите ви планове, г-це Андерс?
Какво ще докладвате за смъртта на генерала?
Узнахме, че някой подготвя фашистки преврат,
но Панталеоне, за жалост, изпадна в немилост.
За това и го замениха.
А Саламандърът?
Не знам нищо.
Това е "Кълвача". Станислас Станислов.
Полски вицеконсул в Милано.
Действаше под прикритието на дипломатическия си имунитет.
Обещах му, че ако отговори само на един въпрос,
ще бъде само експулсиран от Италия заедно с цялата си група.
Вярвам, че ще приеме.
Съгласен. Един въпрос. - Добре.
Защо сте заповядали на Лили Андерс да следи генерал Лепорело?
Къде беше ген. Лепорело през последните пет месеца?
Елементарно! В южните страни.
Южна Америка, Южна Африка и в Югоизточна Азия.
Накрая, в Съединените Щати.
Изучавал държавен тероризъм, мъчения...
и предателство.
Всичко, което американците наричат антитерористична подготовка.
Може би нямаше да сбърка, ако беше дошъл да учи в Полша.
Не разбирам за какво намеквате. - Кой е Саламандъра?
Помните ли нашето споразумение? Един-единствен въпрос.
Ако си държите на думата, незабавно трябва да ме освободите.
Експулсиран, по-точно. Незабавно експулсиран.
Моля, да се предприемат всички необходими мерки.
Искам незабавно досието на генерал Лепорело.
Какво? Да, разбрах.
Засекретено е. Достъп разрешен само за директора.
От кога? - От вчера.
Мисля, че е време да сменим процедурата. Не смяташ ли?
Знаеш ли защо все още работя за тайните служби?
Защото каквото и да се случи, аз щях да го науча преди всички.
Има истории, които са заченати преди много години.
Какъв наивен глупак...
При генерал Лепорело!
Преди тук властваше Мусолини.
Днес неговите поддръжници изпълзяха от дупките си,
събират се на групи, а инструкторите ги обучават на нов ред и порядък
как да контролират действията си...
Класически отговор на армията срещу анархията.
Така е добре, момчета, постройте се в редица.
Преминаваме към следващия етап. Без имитации, с пълна сила.
Не мога да ви отделя повече от минута, полковник.
Мой дълг е да ви предупредя, че сте следен от чуждо разузнаване,
тъй като ви считат за вероятен наследник на генерал Панталеоне.
Като какъв?
В качеството си на военен лидер при евентуален държавен преврат.
Свикнал съм да бъда под наблюдение
на италианското и чуждите разузнавания.
Панталеоне беше фашист и опортюнист.
Аз не съм нито едното, нито другото.
Надявам се да разберете защо информацията е свързана с моето име.
Съществуват документи, доказващи, че генерала е бил шантажиран.
Къде са тези документи? - При неговия адвокат,
но под наша охрана.
Този, който го е шантажирал, е използвал символа на саламандър.
Това говори ли ви нещо?
По време на войната, група партизани от север, комунисти, разбира се,
се възглавяваше от човек, чиито псевдоним беше "Саламандър".
Той оставяше знака си след всеки свой удар над германците.
Как се казваше този човек?
По това време всички бяха безименни.
Пожелавам ви успех, полковник.
Благодаря за отделеното ви време, господине.
Между другото, полковник...
предполагам, че сте обсъждали тези въпроси с началника си.
Не, господине!
Направете го!
Един от хората ни охранява вещите и документите на Панталеоне.
Поне от два часа нямам никакви вести от него.
Спя в сутерена и усещам дори котешки стъпки, но сега нищо не съм чул.
За толкова години познавам тази сграда като петте си пръста.
Време е да си ги прегледаш отново.
Кафе. Тук май има някой. Надявам се.
Бандинели.
Ти чакай тук.
Още е топло.
Сейфът е празен. Документите на Панталеоне са изчезнали.
Това, което все още не мога да разбера, полковник Матучи,
е защо веднага не сте прибрали документите на генерала.
Бяха взети всички предпазни мерки, но нещо се обърка.
До там, че основният ни източник на сведения вече е убит.
Дори не споменавам за бедния капитан Риголи.
Значи, сега не знаем къде са документите.
Добре! Това много опростява положението.
Надявах се да не ме събуждате, само за да ми донесете лоши вести.
Генерал Лепорело.
А доказателства...?
Срещнах се с него вчера сутрин и му казах къде са документите.
Останалото го знаете.
За вас случаят е приключен. Така ли?
Не съм казал това, господине.
Четохте ли досието на генерал Лепорело?
Имах голямо желание, но достъпът към него е ограничен.
Това не ви ли говори нещо, полковник?
Опитвам се да разследвам потенциален държавен преврат,
никой не може да е привилегирован. - Грешите, полковник Матучи.
Ние сме в Рим, а не във Вашингтон или Москва.
Не можем да си позволим лукса да назовем приятеля или врага.
Можем само да кажем: "Това е днешният враг".
А утре той може да се окаже на наша страна.
Значи трябва да поемаме само приемливи рискове.
Искате да изоставя случая?
Не, продължете разследването по вероятен фашистки преврат.
Но ако подходите неправилно към нещата, някоя сутрин
може да се събудите като военен съветник на Италия във Ватикана.
Това ще е в най-добрия случай.
А в най-лошия... сам се сещате.
Разбирам. Надявам се да оцелея.
Отидете да се наспите.
Не забравяйте цветя за графинята.
Ще се върна в петък.
Г-н Мандзини!
Аз съм полковник Матучи.
Трябва да поговорим, господине.
Ловът започна. Саламандърът нанесе поредния си удар,
чиято рисунка ме доведе до Бруно Мандзини.
Може би най-интересната личност в Италия.
Легендарен герой от войната, построил цяла една империя.
Човек, доста влиятелен, както днес, така и по времето на нацистите.
И така, полковник, това ли е всичко?
Вие сте брат на генерал Панталеоне.
Не, той ми е доведен брат. Не бъркайте неговата майка с моята.
Знам, че майка ви се е казвала Ан Манчестър,
английска гувернантка на служба у стария граф.
Това е баща ми, страхотният жребец.
После г-ца Манчестър напуснала. - Вече е била бременна.
През 1933 г. майка ви си е променила името от Манчестър на Мандзини.
Името на майка ми, често е било замесвано в различни скандали.
Беше велика жена, повярвайте ми!
През войната сте ръководили северната група партизани
и сте действали под името "Саламандър".
Този, който оцелява дори в огъня.
После войната свършва, но не и за Саламандъра.
Ханс Хелмут Цимерман, открит мъртъв в Богота през 1968 г. Самоубийство.
Херман Льофлер... - Самоубийство във Виена.
На 5 януари 1971 г.
Други двама в Аржентина, един в Източен и друг в Западен Берлин.
И всичко това е дело на Саламандъра.
Всички бивши военнопрестъпници. - Да.
Всички са се самоубили. - Щели са да ги разобличат.
Честно казано, никога не съм пролял сълза на гробовете им.
А случаят с брат ви?
Доведеният ми брат. Не. Той умря от инфаркт.
Грешите, г-н Мандзини. Той също е бил убит.
От професионален убиец.
Трябва да ви кажа, че личните му документи са били откраднати
снощи от кантората на неговия адвокат.
Адвокатът и един от нашите хора също бяха убити.
Какво мислите, че е имало в тези документи?
Масимо бързаше да разпродаде всичко.
Преди 8 дни една от компаниите ви е доставила на правителството оръжие,
достатъчно да обезпечи контрол над бунтовниците.
Разполагате с добри източници.
Заповедта дойде лично от генерал Лепорело.
Знаем още, че фашистите са в преговори с генерал Лепорело.
Така ли?
Значи не биха могли да действат без да разполагат с тези документи.
В такъв случай не се притеснявайте.
Какво съдържат тези документи?
Детайлите за един държавен преврат.
Нямате много време, полковник.
На чия страна сте, г-н Мандзини?
Отгатнете. Изглежда, че имате талант за това.
Не може да влезете, полковник. - Отворете.
Не чухте ли?
Полковник, нали видяхте как скочи?
Ще се обадя на директора.
Дърпам кабелите, когато работя. Между другото, той нищо не каза.
Много добре ги обучават във Варшава.
Аз го освободих днес следобед.
А ти го уби, за да не каже повече нищо. Нали така?
Обещавам ти, че скоро в Италия ще има един мръсник по-малко.
Живеем в безумно време.
Снощи бях свидетел на хладнокръвното убийство на един човек,
а сега, след по-малко от 24 часа,
съм на изискан прием в китайското посолство.
Ние, италианците, сме много изискани хора.
Казах на Лили Андерс, че са убили Кълвача,
нейният шеф и съотечественик.
Искаш ли да поговорим?
Последните му инструкции бяха да дойда тук с генерал Панталеоне
и да доложа за всичките му срещи и разговори.
Но сега, генералът е мъртъв, както и Кълвача.
Защо всички умират?
Познавате ли принцеса Фабиани?
Това е принцеса Фабиани. И тя беше на погребението.
Вижте кой е тук. - Сега идвам.
Тук изглеждате различно. Сякаш сте друг човек.
Защото пресякох Тибър.
Убеждавам се, че от другата му страна светът не е толкова ужасен.
Здравейте, полковник! - Здравей!
Забелязвате ли какви са хората наоколо?
И те тук се чувстват различно.
Не се правят на важни. - Как успяхте влезете в клуба?
Трябва да се пробва поне веднъж.
Искам те в леглото си тази вечер, Данте.
Но не у нас.
Не искам да пресичам Тибър.
Не и тази нощ.
Кажи, че отиваме на ски в Кортина.
Така ще разбера, че все още има за какво да се живее.
Обещах ти защита. За съжаление, никой не може да ти я гарантира.
Знаеш ли какво, Данте?
Ти днес ми даде 15 минути, за да си събера най-необходимите вещи.
На мен и 10 минути ми стигаха. Оставих всичко.
В това има някакъв смисъл, не мислиш ли?
Един момент! - Виждала ли си ги преди?
Не, необичайно е за този квартал.
Залегни!
Искаш да скрия полската шпионка в този мирен дом?
Бих могъл да я изпратя в Швейцария, но...
Остави я да поспи. Тя представлява заплаха за нас.
Само за два дни. Ще те упомена в завещанието си. Обещавам ти.
Дай ми пистолета и оптимизма си. Иначе няма да ми е интересно.
Няма да чакам дълго.
Виж какво, братко. Премислих. Лепорело държи всички карти.
Изгубихте с документите на Панталеоне.
Не бъди такъв идеалист. Забрави всичко и отстъпи.
Така поне ще останеш жив.
Не ми се сърдете, г-н Стефанели. И ти, Данте.
Съществува копие от документите на Панталеоне.
Скрити са във вилата на остров Понца.
Скрити са за по-голяма сигурност. Трябва да са още там.
Не каза ли на Кълвача? - Разбира се, това ми е работата.
По дяволите! Хирургът сигурно вече знае.
Защо не ми каза по-рано? - Това ми беше застраховката.
Единственият ми шанс да оцелея.
Разказах ти го, защото ме доведе тук, без да ми задаваш въпроси.
Вижте? Той мисли... Да позная ли за какво?
Мисли, че не ти достигат сили да доплуваш до Понца и обратно.
Това не е за средно статистически човек. И той го знае.
Къде са скрити документите? - Не може да се обясни с думи.
Но си го обяснила на Кълвача. - Да, но трябваше да показвам пътя.
И аз имам властни приятели.
Приятели, които ми дължат услуги. Един от тях е Карл Малиновски.
Да, казах Малиновски.
Карл беше майор от Американските ВМС, служещ на базата на НАТО в Неапол.
Добре, изцяло съм в слух.
Разкажи сега на американския си приятел какво става тук.
Много просто. Като се върнем на сушата, ти се покриваш.
Свършваме си работата и после се връщаме обратно.
Ще последвам съвета ти.
Вие вървете да спасявате света, а аз ще отида на риболов.
Леко... - Слизайте!
Успех, полковник. - На слука, Малиновски.
Успех и на вас, госпожице.
Вилата не може да е на Панталеоне. Трябва да е държавна.
Ето тук.
Не се доверяваше на сейфове.
А ти от къде знаеш за всичко това?
Прозвището ми е Сокол. Забрави ли?
Аз съм шпионка. - Да излитаме, Соколе!
Излизайте с вдигнати ръце.
Стой близо до мен и не говори, ясно?
Това е капитан Родити. Адютантът на генерал Лепорело.
Познахте ли ме, капитан Родити? Полковник Матучи, от полицията.
Госпожицата е Лили Андерс. Полска гражданка. Помага ми в разследването.
Наредете на хората си да свалят оръжие и ми разяснете ситуацията.
Получих заповед от генерал Лепорело да охраняваме вилата на Панталеоне,
като не позволим каквото и да било да бъде изнесено от нея.
Виждате ли този катер? Предоставен ни е от НАТО.
Изпълнявам секретно поръчение.
Вие вдигате оръжие срещу заповед на висшестоящите.
Една грешна стъпка направена от хората ви,
би довела до фатални последици,
както и до провал на операцията. Разбирате ли, капитане?
С цялото си уважение, трябва да ви кажа, че само изпълнявам заповед.
Не се притеснявайте, вашата бдителност ще бъде оценена.
Полковник... това няма да мине.
Момчета!
Аз пък казвам, че ще мине, капитане. Малиновски!
Свалете оръжието.
Чухте ли?
Изтегляме се!
Можете да разчитате на мен, Родити. Никой няма да научи за това.
Документите на генерал Панталеоне. План за фашистки преврат в Италия.
Съдържа всичко. Разположение на военните части, център за свръзка,
пунктове за контрол на всяко едно предвижване.
Всеки ход беше отлично организиран.
Държавният преврат не би отнел повече от няколко часа.
Малиновски. - Да.
Сигурно ни очакват по всички италиански пристанища.
Офицер от НАТО, който стреля срещу местната армия, значи е обявил война.
Да, това го знам. Но ти имаш план, нали?
Шефът ми се е специализирал в поемането на допустими рискове.
Това радиотелефон ли е?
Да. А ти какво си мислеше? Двустепенен миксер ли!
Какво би станало, ако не проработи?
Ще започне нова световна война.
Ти си луд. Но не си сам.
Това не означава, че и на мен не ми се иска да се повеселя.
Списък на участниците.
Правителствени чиновници.
Синдикалисти, партийни лидери.
Всички ги е очаквал арест за 24 часа от момента на преврата.
Трудно ми е да си представя какво би се случило при успех на преврата.
Добра работа, Матучи. Дори прекрасна.
Тези материали оправдават вашите нетрадиционни методи.
Това сте вие. Снимали са ви от ей онзи прозорец.
Смятам, че имате нужда от охрана, господине.
Те искат кожата ви, полковник.
Няма риск за кожата ми.
Поне докато документите са у мен... - Те вече не са у вас.
Честно казано, момчето ми,
липсва ви политически опит, за да използвате тази информация.
За ваше добро е.
Трябва да покажем на Лепорело, че не представлявате заплаха за него.
Вече направих предложение да бъдете прехвърлен за дълго време
в дипломатическата мисия на една приятелска на Италия страна.
Ще се ползвате със статут на дипломат,
повишение на заплатата и щедра банкова сметка.
Е, какво ще кажете?
Звучи като голяма услуга.
Драги ми Матучи, вие сте сериозен кандидат за онзи свят.
Опитвам се да спестя още едно погребение за държавна сметка.
Така е, все едно ви погребваме, но поне ще останете жив.
А аз ще имам достатъчно време да се справя с генерал Лепорело.
Няма време. Сега той е на ход.
Знае добре, че трябва да действа незабавно.
Аз точно за това си мисля. Пък вие...
Хайде да се разберем така. Ако вие и вашата полска приятелка
днес след обед не излетите с военния самолет за Цюрих,
ще ви остане само да чакате...
Убиецът!
Добре, както наредите, господине.
Наслаждавайте се на погребението си, Матучи,
в очакване на възкресението.
А Лили?
По-корумпирани са, отколкото си мислех.
Чак сега ли го разбра?
Ето ме, погребан жив в Швейцария. Всъщност, не съм никак зле.
Тлъста сметка в Женева, разкошен апартамент в петзвезден хотел
и възможността да бъда с жената, която харесвам.
Общо взето си имам всичко или... може би не?
За мен това е свободата. За теб е изгнание, нали?
Просто трябва да привикна към този мирен живот.
Да, доста красиво място. Прилича на картичка.
Нещо ми говори, че това ще те зарадва.
Документите на Панталеоне — описът, който направи на катера.
Мандзини трябва да го види. Утре ще се срещнем с него.
Сега какво ще правим?
Аз съм полковник Матучи. - Преминавайте, господине.
Пристигна полковник Матучи.
И това листче, според вас, би представлявало доказателство,
че Лепорело е наследникът на Панталеоне?
Че шефът ви е заговорник?
Чрез това листче мога да пресъздам всеки документ.
Имам фотографска памет. - Тук няма нищо конкретно.
Полковник, какво, по дяволите, искате от стария Мандзини?
Съвет.
Как да предотвратя държавен преврат и да остана жив?
Г-це Андерс, бихте ли ни извинили за малко?
Гарантирам за госпожицата. - Добре. Сигурен съм.
Но предпочитам да не ви замесвам. Разбирате ли ме?
Разбирам! - Елате, полковник.
Кажете, имате ли цена?
Имах преди 48 часа, сега вече не.
Страх ли ви е?
Бих казал, да. Изолиран съм и... уязвим.
Значи сме естествени съюзници.
Аз имам всичко, което вие не притежавате.
Матучи, предлагам ви сделка, от която само аз ще спечеля.
Имам ли избор? - Да.
Можете да си отидете, ако искате, всичко си остава само между нас.
Не, приемам сделката.
Елате!
Вие оставате тук,
като се опитате да възстановите повечето от документите на генерала.
Няма да има законна стойност, но може да се окаже полезно.
Междувременно ще подготвя следващата стъпка.
Завръщането ви в Италия под мое ръководство.
Искате да кажете, че ще работя за вас?
Под това прикритие и след посещение при моя партньор,
ще можете да продължите разследването, после ще видим какво ще правим.
Струва ми се, че държите в ръка още някоя карта.
Да, само една. - Коя е?
Моят шеф и Лепорело няма да повярват на прикритието ми.
Разбира се, и аз не бих повярвал.
Аз ще използвам парите си, връзките и приятелите си,
както и влиянието, което имам, като поема някои рискове.
Както казах на Мандзини, имам фотографска памет.
През следващите дни възстанових делото на Панталеоне.
Всяка карта, всеки списък, всяка ролка от микрофилмите.
Този кой е? - Доменико. Ходи на покупки.
Време е да ги прибираме вкъщи, стана доста хладно за тях.
Ще се видим после.
Е, какво ще кажеш? - Как се казва този приятел?
Ами ако е приятелка?
Всъщност, ти си прав, но той още няма име.
Лили, залегни!
Веднага трябва да се обадим на г-н Мандзини.
Длъжен съм за 24 часа да възстановя всички документи.
А пък Мандзини, когато научи за атентата, само каза:
"Като съм наясно какво знае Матучи,
се чудя как не са изпратили цяла армия."
С Лепорело има споразумение, а вашият шеф? Той е с тях.
Сигурен ли сте? - В Италия няма нищо сигурно...
освен смъртта и данъците.
И аз присъствах на сключването на споразумението.
Били сте там? - Да.
Предложиха ми да стана член на техния клуб и аз се съгласих.
Господи! - Не, него го нямаше.
Присъстваха индустриалци, журналисти, банкери... и аз.
Всички гласуваха за законност и ред.
Един съюз, за който няма нищо свято. Не мислите ли?
Мисля, че сте голям опортюнист. - Чуйте го! Не бъдете наивен!
Аз представлявам институция, и залагам винаги на сигурното.
Г-н Мандзини, давате ли си сметка, че вчера можеха да ни убият?
Да, г-це Андерс, моите извинения!
Впрочем, утре аз и Данте тръгваме за Италия.
Предлагам ви да посетите града. През този период е очарователен.
Всичко съм уредил, там ще сте в безопасност.
Надявам се, че оценявате моето гостоприемство.
Не, считам, че тук е много опасно.
Не можете така да манипулирате хората, сякаш са само пионки.
Много добре. Сега е ваш ред.
Лили...
В действителност мисля, че Мандзини
е един стар очарователен манипулатор.
Не можем да разчитаме на протекциите му.
Винаги ще ме връща към миналото, от което искам да избягам.
Разбираш ме, нали?
Къде ще отлетиш, моя малка птичке?
Само не към старото гнездо.
Кой? От Милано?
Имам чувството, че се обаждаш от онзи свят.
Чуваш ли ме? - Ти ли си?
Да, Данте, братчето ти. - Наистина звъниш от отвъдното.
Хайде, разказвай. От векове не сме се чували.
Трябва да се срещнем в Милано. - Сега ли?
Аз се съобразявам с работното време на службата.
Заради тези фашисти и изпразнения сейф не мога да изляза в отпуск.
Големият шеф ми каза, че си минал в частния сектор.
Кажи, братче, сега по-спокойно ли е при теб?
Зависи, за какъв костюм ти взимат мярка, за вечерен или за погребение.
Погали котката вместо мен. - Какво?
Погали я от мое име. - Чу ли?
МИЛАНО
Ти ли си, Матучи? - Успокой се, Джорджо.
Системата е изпробвана. Господ я е измислил. Сега се изповядай!
Лепорело е истински мръсник.
На всички важни постове е сложил свои хора,
включително и в контраразузнаването.
Всичко е под техен контрол. - Какво знаете за адютанта му?
Действа подмолно за вербуването на хора.
Искат да подготвят специални отряди. Всички те са долни копелета.
Не забравяй, че съм само майор от армията.
Цял живот съм драпал, за да стигна до тук.
За Бога, действай предпазливо.
Е?
Това е едно момиче. Използваме я понякога при специални операции.
Живее с един сержант, който работи в лагер за подготовка на терористи.
Боли ме само като ги гледам.
Не искам да се замесвам, но Хирурга е в града и работи
на пряко подчинение на Лепорело.
Данте, до 24 часа трябва да ми върнеш папката.
За повече не мога да ти я оставя.
Ще си я вземеш утре сутрин заедно с всички снимки.
На този адрес. И благодаря за всичко!
На обед, Стефанели беше в Милано.
Донесе папката с досието на генерал Лепорело.
Веднага се заехме с работата.
Джино Орландо, един от наемните убийци на Лепорело.
Отпечатъците съвпадаха с тези, открити при убийството на Риголи.
Специалните части.
Също като предния път.
Това можем да го докажем, защото който е убил Риголи,
в същност работи за Лепорело.
Всички тези документи са били описани в полицията.
Черната събота!
Идваха от Римското гето. Събираха ги на едно място.
После ги отвеждаха.
Същата тази сутрин, аз бях излязъл много рано от вкъщи.
Исках да си купя пури от един черноборсаджия.
Опашката беше много дълга.
Валеше дъжд, като из ведро...
Но аз търпеливо си чаках реда, защото ми се пушеше.
Като се върнах вкъщи към обед...
вече нямах семейство.
Тютюнопушенето ми спаси живота.
Това бяха немците.
Длъжен съм да ти разкрия една малка тайна, полковник.
Тук, в Италия, фашистите депортираха повече хора от колкото нацистите.
Майор Джорджоне рискува много, давайки ми секретната папка.
На другия ден се видяхме за връщането на документите.
Добре ли си?
Данте!
Стефи. - Данте.
Стефи.
Разбрах какво искаше да ми каже. Бяха хванали и Джорджоне.
Господине!
Искам да видя генерала. - Невъзможно е.
Съпругата му от половин час го чака. Той помоли да не бъде обезпокояван.
Ясен ли съм, господине?
Няма значение, пуснете го, капитане.
Убедена съм, че случаят е спешен.
Благодаря ви, госпожо!
Веднага идвам, скъпа, съжалявам, че...
Вие сте неуморен, Матучи, и доста опасен.
Би трябвало да работите за мен. Да ви предложа шери?
Имам предложение, генерале.
Освободете заложниците, а аз ще се откажа от протекциите на Мандзини.
Това е най-лошата оферта, която съм получавал.
Но разбирам, че сте искрен. - Ще ви подпиша документ.
В който ще отречете автентичността на тези книжа?
Хирургът... Много благородно от ваша страна.
Това имах предвид, когато казах, че би трябвало да работите за мен.
Да. Незабавно освободете двамата, които арестувахте днес.
Повторете? Разбирам.
Не, не, аз ще ви се обадя.
Страхувам се, че мога да изпълня на половина нашето споразумение.
Коя половина? - Тази с Джорджоне.
За съжаление, Стефанели е починал от инфаркт.
Споразумението още ли е в сила?
Какво ви става?
Искам аутопсия, веднага.
По-късно тази вечер Родити ще ви представи резултатите от аутопсията.
Извинете, но жена ми чака от доста време, бихте ли й предали да влезе?
Моля ви, само 2 минути, полковник.
Не успях, Стефи.
Защо си отиде?
Щях да те измъкна от тук.
Боже!
Защо не изчака поне два часа?
Замина си като един обикновен старец,
без да дадеш шанс на братчето ти да те измъкне.
Аз щях...
Боже, изтръгнали са ти ноктите!
Затвори вратата.
Сега, ако не сътрудничиш, ще те убия.
Помогни ми и може би това ще е последния ти шанс да се отървеш.
Не се ли изразих ясно?
Сега хвърли пистолета, седни и се опитай да се отпуснеш.
От години очаквам да се случи нещо подобно.
В какви отношения сте с жената на генерала?
Любовници сме от шест години.
Генералът знае всичко и това го устройва.
Би могъл да й отнеме децата и с това ни държи.
Теб какво те интересува?
Обичам Елена и съм баща на децата й. Две близначета.
Да разбирам ли, че генералът не се интересува от другия пол?
Не сте разбрали правилно, полковник. Генералът се вълнува от...
Малки момиченца. - Продължавай!
Виждате ли апартамента? Използва го за срещи с децата, а аз го прикривам.
Защо майор Джорджоне е на успокоителни?
Хирургът експериментира нова дрога.
Мислили ли сте, че един ден генералът ще иска да се отърве и от вас?
Не съм толкова наивен... - Имате застраховка?
Точно, имам филми и снимки. - Къде са?
Елена има цяла колекция, у мен са дубликатите.
Намират се в сейфа на малка банка, в близост до швейцарската граница.
Отлично, капитане.
Сега ще отскочим до малката банка, за да изпразним сейфа.
После ще отидем на някое тихо място, където ще ми разкажете всичко.
Ще имате 24 часа, за да напуснете страната заедно с Елена и децата.
Това е моето предложение. - Имате ли по-добро?
Да. Обаче сроковете са много кратки, полковник.
Мога да ви предоставя информацията. - Подиграваш ли ми се?
Тръгвай! - Няма да стане така, полковник.
Вчера поставихме проследяващо устройство в колата ви.
Сега със сигурност... генералът знае, че сте при мен.
Мръсник. Значи ме чакат долу. - Не знам.
Кълна се, че не знам! - Елате, сега ще научим.
В моята кола няма проследяващо устройство.
Ти да не мислиш, че щяхме да се качим на моята?
Девет часа по-късно бях във Венеция.
Беше издадена заповед за моето задържане
по обвинение в убийство на капитан Родити.
Сега съм държавен престъпник. Беглец, подлежащ на незабавен арест.
Реших да изиграя последната си карта.
Полковник, надявам се, че съществува причина за тези шпионски разкази.
Ето възстановката на това, което ми разказа Родити.
Мисля, че ще ви заинтригува.
Това ли е всичко? - Малко ли е?
Всичко написано е истина, нали? - Беше истина.
Сега всичко това е лъжа. Плод на болното ви въображение, фантазии.
Приемам, че се страхувате съпруга ви да не ви отнеме децата.
Мога да ви предложа защита. - Вие? И как?
Филмите и снимките повече няма да са ви необходими.
Знам къде Родити държи копията. - Явно не разбирате, полковник.
Нямам повече нужда от застраховка.
Застрахованият е мъртъв. Забравихте ли?
Що за жена сте вие?
Жена, осъзнала, че съпругът й напълно контролира положението.
Жена, която иска да бъде до него, когато той постигне пълен успех.
Дойдох тук, за да разбера дали все още сте заплаха за него.
Оказахте се най-обикновен романтик. Честно казано, разочаровахте ме.
Моят велик съименник Данте Алигиери написа поема за страданията.
Ад.
Неговата визия за човешките страдания е непълна.
В поемата липсва описание на господаря на мъченията,
чието майсторство би поразило дори дявола.
Човек без име и, разбира се, без официална самоличност.
Известен просто като "Хирурга".
Сега ще ти изпържа мозъка, полковник Матучи.
Не се страхувайте, полковник, изпраща ни г-н Мандзини.
В този момент не различавах съня от реалността.
Чувах само бегли звуци.
Когато най-после отворих очи, бях сигурен, че съм умрял,
и поради някаква небесна грешка, съм попаднал в Рая.
След няколко дни успях да си спомня собственото име.
Сега си по-добре, нали?
Къде сме? - Това е моят дом.
Той е и твой дом, Данте.
Дръж се! Седни.
Готово.
Вие сте Господ, нали?
Лепорело беше убеден, че ти е съсипал психиката.
Банката, в която Родити е съхранявал документите, е моя...
Така че стигнахме до споразумение...
А Лили? - В безопасност е в Швейцария.
Очаква да й се обадиш, веднага щом се почувстваш по-добре.
Всичко е изгубено. Лепорело беше прав.
Аз съм съсипан. - Нещата не са толкова зле.
Изморен съм, Мандзини. Направиха ми всичко, което можаха.
Събуди омразата в себе си. Най-добрият стимулатор на света.
Моля, свържете ме с него.
Данте? - Жив съм, Лили.
По-жив съм от всякога.
Безумно те обичам.
Едва издържам без теб.
Ей, я виж какво намерих. Лактариус Делициозус.
Толкова вкусна, колкото е изискано и името й.
Но ако се консумира сурова, е смъртоносна.
Да направим така. Вие я хапнете довечера, а аз утре вечер.
Между другото, Данте... знам кога Лепорело ще удари.
Кога? - На 21 септември.
Правителствените служители точно ще са се върнали от отпуск
в края на лятото и вниманието на всички няма да е обострено.
Имаме още 20 дни.
За това, което съм замислил, и 10 стигат.
Ще я хапнем на вечеря, само гъби и хубаво бяло вино.
Вие сте истински Саламандър. - За това и досега съм жив.
Бруно Мандзини разпрати покани до най-влиятелните хора.
Неговият прием се превърна в светското събитие на годината.
Списъкът на гостите беше като съзвездие от политически деятели.
Министърът на отбраната.
Ето ги, 400 от най-важните хора на Италия на едно място.
Всички светски лъвове със своите котенца.
Най-после пристигна и Лепорело.
Извинявам се за закъснението, за съжаление не мога да остана дълго.
Разбирам. Вие сте зает човек.
Дами и господа, веднага започваме.
Джорджо!
Моля.
Заповядайте, г-н посланик.
Елате, госпожо.
Генерале, отделете ми само един час и ви обещавам, че няма да скучаете.
Заповядайте, настанете се. Насам, настанете се.
Дами и господа, моля заемете местата си!
Сядайте където намерите за добре.
Надявам се, че сте се настанили удобно.
О, забравих. Не отваряйте пликовете.
В тях се съдържат страшни тайни.
Моля да ме извините за отклонението. Сега ще видим един интересен филм.
Не се притеснявайте, няма да правя реклама на предприятията си,
нито пък филм за приключенията в моя живот,
камо ли вестникарска сензация.
Вие сте единствената публика, която ще види този филм.
А сега, дами и господа, тайната.
Осветлението, моля!
Казвам се Данте Алигиери Матучи. Полковник от контраразузнаването.
Представям ви веществени доказателства и неоспорими факти.
Много от вас присъстваха на погребението на генерал Панталеоне.
Тогава ви беше казано, че е починал от естествена смърт.
В действителност, става дума за убийство.
Беше ми обещана голяма сума пари. Не знаех, че се готвят да го убият.
Секретните документи на Панталеоне се съхраняваха в този сейф.
Това е тялото на адвоката му и на моя колега капитан Риголи.
И двамата бяха удушени.
Това е убиецът, когото идентифицирах чрез пръстовите му отпечатъци.
Джино Орландо, фашистки екстремист,
пряко подчинен на генерал Лепорело.
Документите на Панталеоне съдържаха план за фашистки преврат.
Този план е готов да се приведе в действие.
Държавният преврат е определен за 21 септември, или след 10 дни.
Човекът, възглавяващ преврата, е отново генерал Лепорело.
Тези хора, полски таен агент и капитан Стефанели, бяха убити.
Аз съм свидетел на първото убийство.
Сам видях как изхвърлиха човека през прозореца.
Присъствах на похищението на втория човек.
Преди да бъдат убити, и двамата бяха жестоко измъчвани.
Това е майорът от полицията Марио Джорджоне.
Името... ми...
Още една жертва на мъченията.
Опитайте се да си кажете името. Моля ви, име и длъжност.
Капитан Матео Родити, адютант на генерал Лепорело.
Също убит от генерала, тъй като знаеше прекалено много.
Всички тези хора имаха доказателства и можеха да компрометират плановете
на генерал Лепорело, поради което бяха елиминирани.
Това е човекът, избран за водач на държавния преврат.
Стига! Прекратете този фарс.
Да спра ли филма? - Да, спрете го.
Фалшификации. Всичко е лъжа.
Моля ви, генерале! Върнете се на мястото си. Елате.
Седнете.
Съжалявам, Елена. Не исках да стане така.
Седнете, моля.
Не искаме да разиграваме спектакли.
Дами и господа, искаме само да предотвратим кръвопролитията.
Продължете, моля!
Ако опитът на този човек е успешен, той няма директно да поеме властта.
Тази роля е отредена за друг човек — принц Балдазар,
режисирал отстраняването на Панталеоне и замяната му с генерал Лепорело.
Пликовете, които получихте, съдържат доказателства за думите ми.
Бъдещето на нашата страна е във ваши ръце.
Благодаря!
Сержант Марино, действайте!
Знам, че тук присъства и министъра на отбраната.
Ваше превъзходителство, с ваше позволение, разрешете ареста
на генерал Лепорело и принц Балдазар.
Помните ли последният ни разговор, Матучи?
Това е Италия. Всички тук сме Саламандри.
Вдигайте!
Вчерашната вечер беше истински триумф.
Успяхме да предотвратим неофашистки държавен преврат.
Кога ли отново ще се пробват?
Снощи спасихме страната от гражданска война.
Сега стоиш тук, бленуващ за Рая. Смятам, че си удовлетворен!
Ти си новият директор на тайните служби. Ще водиш борба зад бюрото.
Балдазар никога няма да се предаде.
Засега е извън играта. Това е цената на моето мълчание.
Хайде да пийнем по нещо, Данте.
Да отпразнуваме нашата частична победа.
Те единствено се печелят.
За частичната победа.
Сбогом! - Сбогом, Саламандър!
Колата ви е готова, господине.
Как си?
Добре.
Има някои проблеми... - Кажи ми.
Ще отнеме известно време...
Не е лесно да се получи разрешително за престой на хора, които...
Които са...
Доста е сложно, Трябва да почакаме.
Колко време ще е необходимо? - Ти беше чуждестранен агент.
А сега аз съм директор на тайните служби.
Вярвах, че това ще ти даде възможност да паркираш навсякъде.
Не мога да злоупотребявам със служебното си положение.
Не. Ти не можеш, аз знам това.
Вече получих разрешително за пребиваване в Швейцария.
Наредих се на опашка и те ми го издадоха.
Там ще се чувствам в безопасност.
Обичам те. Наистина много те обичам, Данте.
Сбогом, Данте.
Добър ден, полковник!
Лили!
Господине!
Топката.
превод Ваня Тодорова
редакция Миро и Никчо